

ALŪKSNES NOVADA PAŠVALDĪBAS DOME

**ATTĪSTĪBAS KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

**SĒDES PROTOKOLS**

Alūksnē

2025. gada 19. maijā Nr. 5

Atklāta sēde sākta plkst. 10.00, Dārza ielā 11, Alūksnē, Alūksnes novadā, zālē 1. stāvā, sēde slēgta plkst. 11.56

Sēdi vada Attīstībaskomitejas priekšsēdētājs Druvis TOMSONS

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdes atklātajai daļai tiek veikts audioieraksts

Sēdē piedalās komitejas locekļi:

Verners KALĒJS - DVS “Namejs” pieslēdzies no 4.darba kārtības punkta

Modris LAZDEKALNS

Ilze LĪVIŅA

Druvis MUCENIEKS

Modris RAČIKS

Laimonis SĪPOLS

Jānis SKULTE

Druvis TOMSONS

Sēdes atklātajā daļā klātienē piedalās interesenti:

Viktorija AVOTA, Ingus BERKULIS, Sanita BUKANE, Arturs DUKULIS, Aiva EGLE, Lāsma ĒVELE, Aivars FOMINS, Nataļja JAUNZEMA, Baiba JOHANSONE, Violeta KĻAVIŅA, Elza ĶESTERE, Andris SILIŅŠ, Sandra SMILDZIŅA, Ingrīda SNIEDZE, Ernests VALAINIS, Reinis VĀRTUKAPTEINIS, Andris VĒJIŅŠ – RUCIŅŠ, Inese ZĪMELE-JAUNIŅA, Nansija ZUČIKA, Evija ZVEJNIECE

D.TOMSONS atklāj komitejas sēdi (pielikumā izsludinātā darba kārtība uz 1 lapas).

Darba kārtība:

1. Par izmaiņām pašvaldības iznomājamo un atsavināmo nekustamo īpašumu sarakstā.
2. Par grozījumiem Alūksnes pilsētas domes 2008. gada 27. novembra lēmumā Nr. 270 “Par zemes lietošanas tiesību izbeigšanu”.
3. Par grozījumiem Alūksnes novada pašvaldības domes 2025. gada 10. februāra lēmumā Nr. 29 “Par Ceļu un ielu fonda vidējā (triju gadu) termiņa plāna 2025. – 2027. gadam apstiprināšanu”.
4. Par noteikumu Nr. \_\_/2025 “Par Alūksnes pilsētas ielu ikdienas uzturēšanas un lietošanas kārtību” izdošanu.

SLĒGTĀ DAĻĀ:

1. Par Būvvaldes lēmuma būvniecības lietā Nr. BIS-BL-842428-5153 apstrīdēšanas iesnieguma izskatīšanu.
2. Par Būvvaldes lēmuma būvniecības lietā Nr. BIS-BL-842441-5146 apstrīdēšanas iesnieguma izskatīšanu.
3. Par Alūksnes novada pašvaldības Zemes lietu komisijas 30.01.2025. lēmumu Nr. ZK/1-8.11/25/40.
4. Par Alūksnes novada pašvaldības Zemes lietu komisijas 06.03.2025. lēmumu Nr. ZK/1-8.11/25/83.
5. Par Alūksnes novada pašvaldības Zemes lietu komisijas 20.03.2025. lēmumu Nr. ZK/1-8.11/25/95.

**1.Par izmaiņām pašvaldības iznomājamo un atsavināmo nekustamo īpašumu sarakstā**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Apstiprināt sagatavoto lēmuma projektu.

**2.Par grozījumiem Alūksnes pilsētas domes 2008. gada 27. novembra lēmumā Nr. 270 “Par zemes lietošanas tiesību izbeigšanu”**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izkatīšanai domes sēdē.

**3. Par grozījumiem Alūksnes novada pašvaldības domes 2025. gada 10. februāra lēmumā Nr. 29 “Par Ceļu un ielu fonda vidējā (triju gadu) termiņa plāna 2025. – 2027. gadam apstiprināšanu”**

Ziņo: D.TOMSONS (pielikumā lēmuma projekts ar pielikumu uz 6 lapām).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izkatīšanai domes sēdē.

*V.KALĒJS uzsāk darbu DVS “Namejs”.*

**4. Par noteikumu Nr. \_\_/2025 “Par Alūksnes pilsētas ielu ikdienas uzturēšanas un lietošanas kārtību” izdošanu**

Ziņo: D.TOMSONS (pielikumā lēmuma projekts ar pielikumiem uz 22 lapām).

M.LAZDEKALNS jautā, vai Krišjāņa Barona ielas atzaram uz Krišjāņa Barona ielu 19A un posmam no Smilšu ielas līdz Gulbenes ielai ir grants segums.

N.JAUNZEMA atbild apstiprinoši. Paskaidro, ka šogad tas vēl tika labots.

M.LAZDEKALNS nepiekrīt, ka seguma veids ir grants. Uzskata, ka tas ir bezseguma veids. Jautā, vai ielas, kas atrodas pie mācību iestādēm, ziemas uzturēšanas laikā var tikt pielīdzinātas augstākām ielu klasēs.

N.JAUNZEMA atbild, ka sniega tīrīšana un izvešana vispirms tiek veikta pie mācību iestādēm. Norāda, ka tā ir daļa no iestādes ikdienas darbu plānošanas.

M.LAZDEKALNS jautā, kāpēc Jaundārzu ielai ir īpašs statuss, jo tai tiek kaisīts pretatputekļošanas reaģents un tiek veikta greiderēšana, atšķirībā no citām ielām mazdārziņu teritorijā.

N.JAUNZEMA atbild, ka Jaundārzu, Ievu un Sīļu ielai ir grants segums, bet pārējām ielām ir cits segums. Paskaidro, ka kalcija hlorīds uz zāles netiek kaisīts.

M.LAZDEKALNS norāda, ka noteikumu 5.pielikumā paredzēts, ka satiksmei bīstamās bedres ir jāaizpilda divu nedēļu laikā.

D.TOMSONS norāda, ka jāņem vērā arī laikapstākļi.

M.LAZDEKALNS uzskata, ka, ja bedre ir bīstama, tas nekavējoties ir jānovērš vai jānorobežo. Norāda, ka par norobežošanu noteikumos nekas nav minēts.

N.JAUNZEMA informē, ka noteikumi tika izstrādāti, pamatojoties uz Ministru kabineta noteikumiem, un lai tie nedublētos ar tiem, iespējams, ka kādas prasības tajos nav iekļautas. Paskaidro, ka veicot iepirkumu un slēdzot līgumus, tehniskajā specifikācijā tiek norādīts, ka darbu veicējiem ir jāievēro Ministru kabineta noteikumi un Latvijas Valsts ceļu specifikācija.

M.LAZDEKALNS jautā, vai 2. pielikuma 15. punktā, kurā noteiktas prasības ielu uzturēšanai ziemā, darbus nevarētu sākt pusstundu vai stundu agrāk nekā norādīts.

N.JAUNZEMA atbild, ka darbu uzsākšanas laiki ir noteikti Ministru kabineta noteikumos, bet pašvaldība var paredzēt stingrākas prasības, ja ir pārliecināta, ka tās var izpildīt. Informē, ka tīrīšana tiek uzsākta tiklīdz beidzas snigšana.

M.RAČIKS informē, ka 8.pielikumu vēlētos papildināt ar vēl vienu ierakstu - “maģistrālā kabeļa bojājuma novēršana nekavējoties”.

N.JAUNZEMA paskaidro, ka šāda rīcība jau tiek īstenota. Informē, ka ir noslēgts apgaismojuma apsaimniekošanas līgums, kurā ir noteikti veicamie darbi.

Attīstības komitejas locekļi, atklāti balsojot, “par” – 7 (V.KALĒJS, I.LĪVIŅA, D.MUCENIEKS, M.RAČIKS, L.SĪPOLS, J.SKULTE, D.TOMSONS), “pret” – nav, “atturas” – 1 (M.LAZDEKALNS), nolemj:

Atbalstīt un virzīt sagatavoto lēmuma projektu izkatīšanai domes sēdē.

D.TOMSONS informē, ka turpināsies sēdes slēgtā daļa.

[..]

*Sēdes slēgtajā daļā izskatīti jautājumi:*

1. *Par Būvvaldes lēmuma būvniecības lietā Nr. BIS-BL-842428-5153 apstrīdēšanas iesnieguma izskatīšanu*
2. *Par Būvvaldes lēmuma būvniecības lietā Nr. BIS-BL-842441-5146 apstrīdēšanas iesnieguma izskatīšanu*
3. *Par Alūksnes novada pašvaldības Zemes lietu komisijas 30.01.2025. lēmumu Nr. ZK/1-8.11/25/40*
4. *Par Alūksnes novada pašvaldības Zemes lietu komisijas 06.03.2025. lēmumu Nr. ZK/1-8.11/25/83*
5. *Par Alūksnes novada pašvaldības Zemes lietu komisijas 20.03.2025. lēmumu Nr. ZK/1-8.11/25/95*

*Izskatītie lēmuma projekti virzīti izskatīšanai uz domes sēdi.*

*Sēdes atklātās daļas ziņojumi, priekšlikumi, komentāri, diskusijas atspoguļoti sēdes audioierakstā.*

Sēde slēgta plkst.11.56

Sēdes protokols parakstīts 2025. gada 21. maijā.

Sēdi vadīja *(personiskais paraksts)* D.TOMSONS

Protokolēja *(personiskais paraksts)* E.BALANDE